Predkladacia správa

	Ministerstvo zdravotníctva Slovenskej republiky predkladá na rokovanie vlády návrh poslancov Národnej rady Slovenskej republiky Petra Biroša a Jána Drgonca na vydanie zákona, ktorým sa mení a dopĺňa zákon Národnej rady Slovenskej republiky č. 277/1994 Z.z. o zdravotnej starostlivosti v znení neskorších predpisov a o zmene a doplnení niektorých zákonov. 

	Predloženým návrhom sa sleduje zákonne ustanoviť stabilné podmienky pre fungovanie zdravotníctva a zlepšiť podmienky na zastavenie rastu dlhov v systéme zdravotného poistenia. 

	Návrh zákona deklaruje zámer zvyšovať akcieschopnosť systému poskytovania zdravotnej starostlivosti zodpovedajúceho potrebám občanov pri zohľadnení reálnych finančných zdrojov.